“คอมเซเว่น” เคาะราคา IPO 3.35 บ. จอง 31 ก.ค.,3-4 ส.ค.เทรด 10 ส.ค.นี้
คอมเซเว่น หรือ COM7 ดำเนินประเภทธุรกิจจำหน่ายสินค้าไอทีประเภท คอมพิวเตอร์แล็บท็อป คอมพิวเตอร์แบบตั้งโต๊ะ โทรศัพท์เคลื่อนที่ แท็บเล็ต และอุปกรณ์เสริมที่เกี่ยวข้อง เคาะราคา IPO 3.35 บาท จอง 31 ก.ค.,3-4 ส.ค.เทรด 10 ส.ค.โดยมีบริษัท ที่ปรึกษา เอเซีย พลัส จำกัด เป็นที่ปรึกษาทางการเงิน
28 ก.ค. 2558

ผู้สื่อข่าวรายงานว่า บริษัท คอมเซเว่น จำกัด (มหาชน) หรือ COM7 กำหนดราคาเสนอขายหุ้นสามัญเพิ่มทุนต่อประชาชน (IPO) จำนวน 300 ล้านหุ้นที่หุ้นละ 3.35 บาท มีส่วนลดให้ประมาณ 39% โดยจะเปิดให้จองซื้อในช่วงวันที่ 31 ก.ค.และ 3-4 ส.ค.นี้ และคาดว่าจะเข้าซื้อขายในตลาดหลักทรัพย์ (SET) ได้ในวันที่ 10 ส.ค.58 โดยมีบริษัท ที่ปรึกษา เอเซีย พลัส จำกัด เป็นที่ปรึกษาทางการเงิน
อนึ่ง บริษัทดำเนินประเภทธุรกิจจำหน่ายสินค้าไอทีประเภท คอมพิวเตอร์แล็บท็อป คอมพิวเตอร์แบบตั้งโต๊ะ โทรศัพท์เคลื่อนที่ แท็บเล็ต และอุปกรณ์เสริมที่เกี่ยวข้อง การให้บริการซ่อมแซมสินค้า ชำระค่าบริการโทรศัพท์เคลื่อนที่ และชำระค่าบริการอื่นๆ